*Lēmuma projekts*

**Par aģentūras statusa noņemšanu Alūksnes novada pašvaldības aģentūrai “SPODRA”**

Saskaņā ar Pašvaldību likuma 10. panta pirmās daļas 8. punktu, Publisko aģentūru likuma 19. pantu un Valsts pārvaldes iekārtas likuma 15. panta septīto daļu,

konstatējot, ka pašvaldības aģentūras “SPODRA” pamatuzdevumi un sniedzamie pakalpojumi neatbilst pašvaldības aģentūras darbības jomai,

1. Noņemt Alūksnes novada pašvaldības aģentūrai “SPODRA” (turpmāk – aģentūra) aģentūras statusu, ar 2024. gada 1. janvāri, turpinot darbību kā Alūksnes novada pašvaldības iestādei “SPODRA” (turpmāk – iestāde “SPODRA”).

2. Iestāde “SPODRA” ir aģentūras funkciju, tiesību, saistību, mantas, finanšu līdzekļu, arhīva, lietvedības un Eiropas Savienības struktūrfondu un citu ārvalstu finanšu instrumentu projektu īstenošanas rezultātā iegūto materiālo un auditējamo vērtību turpinātāja (tajā skaitā tiesību un pienākumu, kas izriet no spēkā esošajām darba tiesiskajām attiecībām).

Domes priekšsēdētājs Dz. Alders